করুণাময়ী সেতুতে আবার বিপত্তি! গত শনিবার সেতুর একাংশ বসে যাওয়ার পরে ছড়িয়েছিল আতঙ্ক। যে অংশটি বসে গিয়েছিল,  সেটিকে সারানোর পরে আবারও বসে গেল সেই অংশটি। 

এই বিষয়ে অন্যান্য খবর

ফিরে এল মাঝেরহাটের স্মৃতি! বসে গেল টালিগঞ্জ-করুণাময়ী সেতুর একটি অংশ


গত শনিবার সেতুর একাংশ বসে যাওয়ার পরে লোহার চাদর বিছিয়ে গাড়ি পাস করানো হচ্ছিল সেতুর অন্য অংশ দিয়ে। দ্রুত মেরামত করা শুরু হয়। কিন্তু শেষ পর্যন্ত সপ্তাহ পেরোতে না পেরোতেই সেই অংশটি আবারও বসে গেল। 
কলকাতা পুলিশের তরফ থেকে ওই বসে যাওয়া অংশটা ঘিরে দেওয়া হয়েছে । পাশ থেকে গাড়ি পাস করানো হচ্ছে। 
প্রসঙ্গত, মাঝেরহাট সেতু ভেঙে যাওয়ার পরে বেহালা ও পার্শ্ববর্তী এলাকার মানুষদের যাওয়া-আসায় বিস্তর অসুবিধা হচ্ছে। দুর্গাপুর সেতুর মতোই করুণাময়ী সেতুর উপরেও তাঁদের ভরসা করতে হচ্ছে। গত শনিবারের বিপত্তির পরে এদিনের বিপত্তিতে নিঃসন্দেহে ওই সেতুর নিত্যযাত্রীদের অস্বস্তি বাড়ছে।